b"\n_START_ARTICLE_\nThe Highwayman\xe2\x80\x99s Shoes\n_START_SECTION_\nArgument\n_START_PARAGRAPH_\nEn morir la seva dona, Lord Mayor sent una gran r\xc3\xa0bia contra el seu segon fill i suborna un vell criat per tal que porti el nen al bosc i l'abandoni. Una vella bruixa recull el nen i se l'end\xc3\xba a casa. El nen portava unes sabatetes i en fer-se gran en porta una d'elles lligada al coll._NEWLINE_Han passat vint anys i en un diari que porta el major Harper hi ha escrit el que va ordenar amb el seu fill. Un dia, el capit\xc3\xa0 de la Gu\xc3\xa0rdia del Rei insulta al noi i el menysprea perqu\xc3\xa8 no sap qui s\xc3\xb3n els seus pares. Aquesta observaci\xc3\xb3 deixa preocupat Jasper que en tornar a casa exigeix con\xc3\xa8ixer qui s\xc3\xb3n els seus pares. La Gu\xc3\xa0rdia del Rei per\xc3\xb2 l'ha seguit fins a casa per capturar-lo per\xc3\xb2 ell s'escapa per la teulada, i fent un salt sobre seu cavall fuig. Arriba fins a una pedra que marca la tomba del fam\xc3\xb3s bandit, Dick Mount. Inspirat per la tomba, decideix convertir-se ell tamb\xc3\xa9 amb un assaltador de camins. Un dia, Jasper es troba amb la filla de Lord Harper i l'obliga a intercanviar-se els cavalls. Mentrestant, Lord Princeton, un ve\xc3\xad que ha estat refusat per la filla, aconsegueix el diari de Lord Harper on explica el seu crim._NEWLINE_El temps transcorre i es posa un preu al cap de Jasper. Un dia que aquest va a visitar la seva madrastra est\xc3\xa0 a punt de ser capturat i en escapar es troba el diari, que Princeton ha perdut. M\xc3\xa9s endavant es troba amb el fill de Priceton al que obliga a intercanviar-se la roba i per culpa d'aix\xc3\xb2 els soldats el confonen i el capturen. El seu pare el troba i retreu als soldats la seva estupidesa, i fa alliberar el noi._NEWLINE_Mentrestant, Jasper entra a la casa del seu pare on \xc3\xa9s sorpr\xc3\xa8s per la filla. Els soldats envolten la casa i en intentar escapar \xc3\xa9s ferit mortalment. Ella l'amaga en una obertura secreta que hi ha a la llar de foc. En cercar dins la cavitat, la seva m\xc3\xa0 toca alguna cosa i troba que \xc3\xa9s la parella de la sabata que li havia donat la vella mare adoptiva anys abans._NEWLINE_La vella bruixa es capturada i portada a palau i mentre l'interroguen, Jasper surt fora del amagatall i cau als seus peus amb la sabata tancada a la m\xc3\xa0. Ell esplica la seva hist\xc3\xb2ria al seu pare i la seva germana que queden dessolats i l'envolten mentre ell exhala el seu darrer sospir."